KÖVESKÁL ÉS TÉRSÉGE ÓVODA TÁRSULÁS 
TÁRSULÁSI TANÁCSA 

JEGYZŐKÖNYV 

Készült: Köveskál és Térsége Óvoda Társulás 2026. szeptember 23. napján tartott nyilvános üléséről 8:30 órai kezdettel. 

Helye: Köveskál Kultúrház 

Jelen vannak:
Györffy Szabolcs Zoltán társulás elnöke (Köveskál polgármestere)
Istvándi Tamás társulás alelnöke (Szentbékkálla polgármestere)
Csombó Zoltán társulás tagja (Mindszentkálla polgármestere)

Távolmaradását jelezte:
Szász Attila társulás tagja (Balatonhenye polgármestere)
 
Tanácskozási joggal: 
dr. Szabó Tímea címzetes főjegyző 
Czuczorné Orbán Anna óvodavezető 

A jegyzőkönyvet készítette: Csik Tímea jegyzőkönyv-vezető

Györffy Szabolcs Zoltán társulás elnöke: köszönti a társulási ülés résztvevőit, megállapítja, hogy a tanács 3 fővel határozatképes. A napirendi pontokat mindenki megkapta, kérdezi, hogy van-e ezzel kapcsolatban észrevétel. 

Istvándi Tamás társulás alelnöke: szeretne egy új napirendi pontra javaslatot tenni a mindszentkállai és a szentbékkállai gyermekeknek az óvodába történő szállításának a költségtérítését kellene megbeszélni. 

Györffy Szabolcs Zoltán társulás elnöke: akkor ezt felveszik harmadik napirendként. 

dr. Szabó Tímea címzetes főjegyző: ilyenkor meg kell indokolni a sürgősséget. Gyakorlatilag tegnap volt délután Szentbékkállán testületi ülés, ahol napirend volt a gyermekszállítás, mert innentől ezt gyakorlatilag a két önkormányzat látja el, és ezt ki kell, hogy mondja a képviselő-testület és ennek tárgyalása kapcsán merültek fel kérdések mivel már jelenleg technikailag működik ez a dolog, csak nincsenek meg hozzá a döntések, ez indokolja a sürgősséget. 

Györffy Szabolcs Zoltán társulás elnöke: érkezett egy javaslat, így a meglévő kettő napirend mellé felveszik a gyermekszállítás költségtérítéséről való megbeszélést, erre azért van szükség, mert már most működik ez a rendszer, ezért sürgősséggel felveszi a társulás harmadik napirendi pontnak. Javasolja, hogy aki ezekkel a napirendekkel egyetért kézfeltartással szavazzon. 

Köveskál és Térsége Óvoda Társulás Társulási Tanácsa 3 igen szavazattal, ellenszavazat és tartózkodás nélkül az alábbi határozatot hozza: 


KÖVESKÁL ÉS TÉRSÉGE ÓVODA TÁRSULÁS
TÁRSULÁSI TANÁCSA
20/2026. (IX. 23.) KTOT számú határozata
napirend elfogadásáról 
Köveskál és Térsége Óvoda Társulás Társulási Tanácsa a 2026. szeptember 23-i ülés napirendjét az alábbiak szerint elfogadja:

1.) Beszámoló Köveskáli Közös Fenntartású Napköziotthonos Óvoda  
2025/2026. nevelési évéről
2.) [bookmark: _Hlk241674088]Köveskáli Közös Fenntartású Napköziotthonos Óvoda 
2026/2027. nevelési évre vonatkozó munkatervének elfogadása 
3.) Gyermekszállítás költségtérítése 


1.) Beszámoló Köveskáli Közös Fenntartású Napköziotthonos Óvoda  2025/2026. nevelési évéről

Györffy Szabolcs Zoltán társulás elnöke: 2025. október 1-én az óvodába beiratkozott gyermekek száma 25 fő volt, ez egyébként 2026. május 31-én 29 fő volt. Ebből a létszámból iskoláskorú gyermek 11, melyből az iskolát 7 fő kezdi meg és 4 marad az óvodában. Jelenleg a nagycsoportos korú gyermekek számára napi rendszerességgel 45 perces külön foglalkozást tartanak, ami az iskolára való felkészítést szolgálja, logopédiai szolgáltatásban három gyermek vett részt. Kérdezi az óvodavezetőt, hogy kívánja-e kiegészíteni a beszámolót. 

Czuczorné Orbán Anna óvodavezető: köszöni, nem.  

Györffy Szabolcs Zoltán társulás elnöke: javasolja a beszámolót elfogadásra. 

Köveskál és Térsége Óvoda Társulás Társulási Tanácsa 3 igen szavazattal, ellenszavazat és tartózkodás nélkül az alábbi határozatot hozza: 
KÖVESKÁL ÉS TÉRSÉGE ÓVODA TÁRSULÁS
TÁRSULÁSI TANÁCSA
21/2026. (IX. 23.) KTOT számú határozata
beszámoló elfogadásáról 
Köveskál és Térsége Óvoda Társulás Társulási Tanácsa a Köveskáli Közös Fenntartású Napköziotthonos Óvoda 2025/2026. nevelési évre vonatkozó beszámolóját elfogadja. 
2.) Köveskáli Közös Fenntartású Napköziotthonos Óvoda 2026/2027. nevelési évre vonatkozó munkatervének elfogadása 

Györffy Szabolcs Zoltán társulás elnöke: az írásos munkatervet mindenki kézhez kapta a tanév szeptember 1-től augusztus 31-ig tart, ebből várhatóan a nyári bezárás időpontja július 
5-től augusztus 1-ig tart, nyitvatartási idő 7:00 órától 16:30 óráig történik, a bezárás ideje alatt a révfülöpi és a kővágóörsi óvoda vállalja azon gyermekeket, akik szeretnék az óvodai ellátást. 
A beiratkozás tárgyév április 20. és május 20. között lesz. Kérdezi, hogy van-e valakinek észrevétele, kiegészítése. 

Czuczorné Orbán Anna óvodavezető: annyit szeretne elmondani, hogy 25 fővel kezdték a nevelési évet, pont a mai nap jön egy család megnézni az óvodát, nagy valószínűség szerint ide fogják íratni a gyermeket. Annyi változás történt a logopédiai fejlesztés kapcsán, hogy a logopédusok már nem jönnek ki erre a környékre, hanem Lesence fele mennek, mert nagyon sok gyermek van és így a szülőknek kell a gyermeket heti egy alkalommal Tapolcára bevinni a fejlesztésre.  

Györffy Szabolcs Zoltán társulás elnöke: ez három gyermeket érint. 
Czuczorné Orbán Anna óvodavezető: igen, de még nem tudták pontosan megmondani, mert tartanak a szűrővizsgálatok.
Csombó Zoltán társulás tagja: tehát nem kell az önkormányzatnak, vigye a szülő, mert ugye eddig mindig felváltva mentek az önkormányzatok. Ennyire sok a gyerek, hogy nem tudnak jönni, nem is érti, vagy ott kevés az ember. 
Czuczorné Orbán Anna óvodavezető: ott kevés az ember. 
Csombó Zoltán társulás tagja: Lesence, majd lassan Sümegre kell menni. 
Györffy Szabolcs Zoltán társulás elnöke: az ott kettő nagy település. Amennyiben nincsen egyéb észrevétel, javasolja elfogadni a 2026/2027. nevelési évre vonatkozó munkatervet. 
Köveskál és Térsége Óvoda Társulás Társulási Tanácsa 3 igen szavazattal, ellenszavazat és tartózkodás nélkül az alábbi határozatot hozza: 
KÖVESKÁL ÉS TÉRSÉGE ÓVODA TÁRSULÁS
TÁRSULÁSI TANÁCSA
22/2026. (IX. 23.) KTOT számú határozata
munkaterv elfogadásáról
Köveskál és Térsége Óvoda Társulás Társulási Tanácsa a Köveskáli Közös Fenntartású Napköziotthonos Óvoda 2026/2027. nevelési évre vonatkozó munkatervét elfogadja. 
3.) Gyermekszállítás költségtérítése 

Györffy Szabolcs Zoltán társulás elnöke: felkéri Istvándi Tamást a társulás alelnökét, hogy vezesse elő a témát. 
Istvándi Tamás társulás alelnöke: segítséget és információt kér abban, hogy tisztán lássák a helyzetet, a tegnapi ülésen a határozathozatalkor elsősorban benne kérdések merültek fel nem annyira a testületben, de azt javasolta, hogy azt a határozatot nem fogadják el. Korábban az volt a rendszer, hogy a dajkák kísérik az óvodásokat a Volán busz járaton, ezért a dajkák térítést kapnak. Ebből a dajkák fokozatosan kiestek, még a tavalyi évben azt tudták, hogy az Attila lánya volt a kísérő és a dajkák díját az új kísérő kapta. Az idei évben beszéltek arról, hogy Mindszentkálláról és Szentbékkálláról viszont a falubuszokkal kellene megoldani és akkor ezt meg is beszélték, hogy felváltva végzik, illetve Anna talált Mindszentkállán egy kísérő hölgyet, aminek örülnek, ahogyan már korábban is elmondta végtelenül optimális, hogy a falubuszokat erre a feladatra használják nem azért mert nincsen kapacitásuk, hanem tipikusan olyan munkát végeznek, el kell valakit vinni vérvételre, egyebek, ami miatt nem szereti ezeket a kötött kapacitásokat, de nyilvánvalóan ez közös érdekük, hogy meg legyen oldva és az önkormányzatok mindenben segítsék egymást. Tegnap felmerült a kísérőnek a költségtérítése mindenképpen ragaszkodna hozzá, alapvetően mindig ragaszkodik hozzá, hogy ha valaki dolgozik, akkor az kapjon valamennyi juttatást a munkájáért, mert egy idő után mitől válik motiválttá. Szentbékkálla határozatában az volt, hogy ezt a térítést a két település 50-50 %-ban vállalja, miközben ezt korábban az óvoda társulás intézményi költségéből ment. Végeredménye ugyanaz a matematikai példa végén hiszen saját maguk a fenntartók nem olyan óriási a pénzügyi differencia. Mégis úgy gondolja, hogy ez nem biztos, hogy jó tendencia és erről szeretné megkérdezni a társak véleményét és arról információt kapni, hogy miért alakult ez így ki, hogy amit korábban az intézmény vállalt 100 %-ban, azt kezdetben 50 %-ban vagy most e szerint a határozat szerint 100 %-ban a fenntartó vállalja. 
Györffy Szabolcs Zoltán társulás elnöke: ezt támogatja, hogy osszák el négyfelé úgy alakult ki, hogy igazából úgy indultak neki, hogy igen mind a négynek kellene, de az itteni dolgozók nem vállalták, gondolta, hogy erre vissza fognak térni, teljesen jogosnak tartja, hogy négy felé osszák el. 
Csombó Zoltán társulás tagja: annyit tud ebbe a dologba mondani, hogy örül annak, hogy ezt felvetette a Tamás, beszélt a hölggyel, aki elvállalta, egyrészt köszönet neki, hogy elvállalta a másik, amit jelzett a hölgy, hogy ingyen, bérmentve csinálná. Ezt már Jegyző Asszonnyal beszélték, hogy ezt mindenképpen tisztázni kell, hogy mi a feladata, hogyan, miképp történjen, nehogy ebből probléma legyen. Egyetért Tamással, hogy ez legyen talonba, mert nem tudni, mikor mondja azt, hogy nem jön, vagy bármi, tehát anyagi fedezet legyen mögötte, beszél ezzel a hölggyel, hogy továbbra is vállalja-e. Mert arra gondolt, hogy ha véletlenül nincsen ez a pénz akkor évvégén megjutalmaznák valamivel, most az rendben van, hogy döntsenek arról, hogy mindenki átvállalja, ha most nem is kér havonta pénzt, akkor a végén vesznek részére valamit, mert nem tudni, hogy meddig, hogyan. Nyilván azért ment bele, mert a kisgyermeket be kell szoktatni egyebek a Cséri Bettiről van szó. Örömmel veszi, hogy ha közösen felvállalják ezt a dolgot, nem tudja, hogy mennyi pénzről volt szó. 
Istvándi Tamás társulás alelnöke: személyenként 34.000 Ft. 
Györffy Szabolcs Zoltán társulás elnöke: 62.000 Ft-ra emlékszik. 
dr. Szabó Tímea címzetes főjegyző: az délután volt. 
Csombó Zoltán társulás tagja: délután nem kell, mert az Attilának a lánya megoldja.  
Istvándi Tamás társulás alelnöke: 62-63.000 Ft-ot kaptak, azért volt személyenként 30 valamennyi, mert felváltva voltak. 
Csombó Zoltán társulás tagja: tulajdonképpen a 30 valamennyit kell négy felé elosztani. Térjenek erre vissza, amikor konkrétan megbeszélik a hölggyel.
Istvándi Tamás társulás alelnöke: tulajdonképpen a művelet végén Szentbékkálla költségvetésén ez nem látszik, inkább rendszer szinten nem szerencsés, hogy ha elkezdik azt a folyamatot, hogy mindent átterhelnek az önkormányzati feladatmegosztásra az intézmény és a társulások helyett. 
Csombó Zoltán társulás tagja: ebben mindannyiukra hárul feladat a falugondnoknak kell menni egyik héten Szentbékkálla másik héten Mindszentkálla, azért annak vannak költségei üzemanyag satöbbi.
Istvándi Tamás társulás alelnöke: azt azért mindig nézzék, hogy ha a Volán busz menetrend megengedi lehetőleg így a kísérővel megoldva, ha ilyen formában is vállalja a kísérő akkor térjenek vissza erre a módszerre, csak és kizárólag azért, hogy szerinte egyre fontosabb az, hogy legyen talonba egy jármű, ami bármikor ugrasztható. 
Csombó Zoltán társulás tagja: csak azért fognak visszalépni, mert idehozza a gyermeket, nem biztos, hogy visszaér annyi idő alatt, egyből nem fogják vállalni. 
Istvándi Tamás társulás alelnöke: jó ez egyelőre, csak ha úgy változna a menetrend, akkor ez mindig legyen talonba. Az tök jó, hogy ezt most ő civilként bevállalta.
Györffy Szabolcs Zoltán társulás elnöke: az már segítség lenne a falugondnoknak, ha nem fél órával előbb kellene indulnia, hanem csak vissza kellene vinni haza. 
Istvándi Tamás társulás alelnöke: ezen majd gondolkodhatnak, örül, ha dotálva van a jószándéka a hölgynek. 
Györffy Szabolcs Zoltán társulás elnöke: akkor az összeget kellene, legyen 32.000 Ft.
Istvándi Tamás társulás alelnöke: még ha ingyen vállalja a hölgy akkor sem baj, ha meg van az intézmény költségvetésébe ez a költséghely, mert ha nem akkor hozzászoknak ahhoz, hogy ez nincsen, akkor a semmiből ezt nehéz lesz kigazdálkodni. 
Györffy Szabolcs Zoltán társulás elnöke: kéri a határozat megfogalmazását. 
dr. Szabó Tímea címzetes főjegyző: kimondja egyrészt a társulás, mint ahogyan korábban, amikor a kísérési feladatot az óvoda dolgozói látták el, annak a költségét is a társulás fedezte, ennek az újfajta gyerekszállítás, kísérési költségeit is vállalja a társulás, vagyis közösen finanszírozza és elhangzott az összeg is, felajánl havi 32.000 Ft-ot a reggeli gyerek kísérési feladat ellátásáért. Feladatot kap a hivatal, hogy készítse elő mindennek a kidolgozását. 
Istvándi Tamás társulás alelnöke: ellenőrizzenek rá, hogy jó számra emlékeznek-e. 
dr. Szabó Tímea címzetes főjegyző: ami az eddigiekben egy dajkára jutott. 
Istvándi Tamás társulás alelnöke: egy beszállítási feladatra, nem egy fő dajkára. 
dr. Szabó Tímea címzetes főjegyző: úgy kapták, hogy 32-32.000 Ft. 
Györffy Szabolcs Zoltán társulás elnöke: kéthetente váltották egymást. 
Istvándi Tamás társulás alelnöke: valószínűleg a szám ugyanaz lesz a végén, mert váltásban voltak, viszont a délelőtti és a délutáni is benne volt. 
dr. Szabó Tímea címzetes főjegyző: amikor jött a délutáni kísérésre a plusz személy, akkor az addigi költséget osztották meg úgy, hogy figyelembe véve, hogy délután mindig ő van, a dajkák viszont váltják egymást. Volt egy nagy felezés és délutáni kísérő megkapta a 60.000 Ft-os nagyságrendet a másik 60.000 Ft-ot pedig a két dajka kapta meg, csak a reggeli szállításért felváltva. Ha így nézik, akkor ez alapján 60.000 Ft nem tudja, hogy ennyit szán-e rá a társulás, nem biztos, hogy ezzel kell indítani az ingyenességgel szemben.
Istvándi Tamás társulás alelnöke: az jó, ha havi szinten megspórol a társulás 30.000 Ft-ot.
Györffy Szabolcs Zoltán társulás elnöke: kérdezi, hogy akkor maradjanak a 32.000 Ft-nál. 
dr. Szabó Tímea címzetes főjegyző: kérdezi az óvodavezetőt, hogy erről mit gondol.
Czuczorné Orbán Anna óvodavezető: nem az ő kompetenciája. Úgy gondolja, hogy a 32.000 Ft jelképes összeg és akkor évvégén, szerinte az is nagyon kedves gesztus. 
Csombó Zoltán társulás tagja: igen ezért tartsák talonba. 
dr. Szabó Tímea címzetes főjegyző: ha meglesznek a döntések, akkor a hivatal készít egy feladatellátási megállapodást a két önkormányzat között és  kísérővel egy megbízási szerződést és abban látni fogja, hogy mennyi feladata van, mert ez zavarja az ingyenességben, hogy 
látja-e, hogy neki itt feladata és felelőssége is van, és akkor azt látni fogja, és azt kompenzálja a pénz. 
Györffy Szabolcs Zoltán társulás elnöke: akkor szavazásra teszi fel, hogy ki az, aki egyetért a társulásból, hogy a gyermekszállítás költségeire havi 32.000 Ft-ot a négy önkormányzat előirányoz és felkéri a hivatalt, hogy ezt a költségvetésbe tervezze be. Javasolja, hogy aki ezzel egyetért, kézfeltartással szavazzon. 
Köveskál és Térsége Óvoda Társulás Társulási Tanácsa 3 igen szavazattal, ellenszavazat és tartózkodás nélkül az alábbi határozatot hozza: 
KÖVESKÁL ÉS TÉRSÉGE ÓVODA TÁRSULÁS
TÁRSULÁSI TANÁCSA
23/2026. (IX. 23.) KTOT számú határozata
Óvodába utaztatás feladat ellátásáról
Köveskál és Térsége Óvoda Társulás Társulási Tanácsa kinyilvánítja szándékát, hogy a 2026/2027-es nevelési évtől a Köveskáli Közös Fenntartású Napközi-otthonos Óvodába Mindszentkálla és Szentbékkálla településekről bejáró óvodás korú gyermekek reggeli utaztatási, kísérési feladatainak ellátását 32.000 Ft/hó összegben finanszírozza.
Felkéri a társulás a jegyzőt, hogy Mindszentkálla, Szentbékkálla települések közötti feladatellátási szerződést, továbbá a kísérővel való megbízási szerződést, költségvetés módosítást készítse elő. 
Györffy Szabolcs Zoltán társulás elnöke: amennyiben nincs több kérdés, észrevétel, megköszöni a részvételt és az ülést 8:50 órakor bezárja. 
K.m.f.

Györffy Szabolcs Zoltán						Istvándi Tamás
     társulás elnöke							társulás alelnöke

